***Versenyfelhívás***

Tisztelt Igazgató Nő/Úr!

Kedves hitoktató Kollégák, és gyerekek!

Szeretettel hívunk és várunk titeket a Madocsai Református Általános Iskola szervezésében megrendezésre kerülő

**Szabadulószobás interaktív vetélkedőre.**

A verseny nevezési határideje: **2022. szeptember 20-a.**

A verseny **két fordulóból áll**, az **online fordulóra október 5-én kerül sor**, míg a **helyi verseny** **október 15-én** lesz megrendezve.

Az online fordulóban **Eszter könyve** alapján szabadulószobás játékban vehettek részt a **6 főből álló csapatokkal**, melyeket **5-8.osztályos tanulók** alkothatnak. Az 5 leggyorsabban teljesítő iskola kap meghívást a helyi interaktív vetélkedőre, melynek helyszíne a Madocsai Református gyülekezeti ház, templom és környéke lesz.

A játékban a kísérő tanárok is részt vesznek, de nem a saját csapatukkal versenyeznek, hanem egy sorsolt csapattal. A játékhoz menetlevelet kapnak, amely különböző sorrendben tartalmazza az Eszter könyvében szereplő személyek neveit. A bibliai könyv 10 elbújt szereplőjét kell a templomban és környékén megtalálni, akiknél egy feladatot is teljesíteniük kell. Ha teljesítették a feladatot, a menetlevélbe egy pecsétet kapnak. A menetlevélen szereplő sorrendben kell megtalálni az elbújt szereplőket, ha egy olyan szereplőre bukkannak, aki a lapjuk vége felé van, azt meg kell jegyezni, és később visszatérni hozzá.

A játékot az nyeri, aki a megfelelő sorrendben összegyűjti az összes pecsétet, a legtöbb pontot gyűjti és visszaérkezik a templomba.

Az eredményhirdetésre a templomban kerül sor, ahol minden csapat jutalmat kap.

Sok szeretettel várunk benneteket!

Iskolátok életére, munkátokra Isten áldását kívánjuk!

2022. 09.01. Zemkóné Horváth Zsuzsanna

 intézményvezető

 **Jelentkezési lap**

Mentsd meg Isten népét Eszterrel!

interaktív vetélkedőre

|  |
| --- |
| Intézmény neve:  |
| Címe: |
| Felkészítő tanár: |
| Csapattagok (6 fő): |
|  |
|  |
|  |
|  |
|  |
| Csapatnév: |
| Kísérők száma:  |
| Egyéb kérés, megjegyzés:  |

A jelentkezési lapot a következő e-mail címre várjuk: madoktat@gmail.com

Egyéb kérdés esetén a 0630-6850293-as telefonszámon lehet érdeklődni.

Kelt: 2022……………….. P. h ………………………….

 Intézményvezető